প্রথম দিনই ২ উইকেট হারিয়েছিল অস্ট্রেলিয়া। গতকাল ধুঁকছিল সকাল থেকে। আব্বাসের তোপে লাঞ্চের আগে ৯১ রানে হারিয়ে বসে ৭ উইকেট। শন মার্শকে দিনের চতুর্থ ওভারে ফিরিয়ে অস্ট্রেলিয়ার বিপর্যয়ের শুরুটা করেন আব্বাস। ট্রাভিস হেডও ১৪ রান করে আসাদ শফিককে ক্যাচ দেন তাঁর বলে। ইয়াসির শাহর ঘূর্ণিতে শফিকের তালুবন্দি হয়ে মিচেল মার্শ ফেরেন ১৩ রানে। একটা প্রান্ত আগলে লড়াই করছিলেন অ্যারন ফিঞ্চ। ৮৩ বলে ৩৯ রান করা বাঁহাতি এই ওপেনার ফখর জামানকে ক্যাচ দেন বিলাল আসিফের বলে।